
«ՀՀ կառավարության 2026թ. մայիսի 14-ի թիվ 647-Ն որոշման մեջ փոփոխություն և լրացում կատարելու մասին» և «ՀՀ կառավարության 2007թ. հոկտեմբերի 4-ի թիվ 1268-Ն որոշման մեջ փոփոխություն կատարելու մասին» կառավարության որոշումների նախագծերի վերաբերյալ ներկայացված դիրքորոշումների

	1. ՀՀ շրջակա միջավայրի նախարարություն
	11.09.2026թ.

	
	N 1/08.6/8286

	Նախագծերի վերաբերյալ դիտողություններ և առաջարկություններ չկան:
	Ընդունվել է ի գիտություն

	2. ՀՀ ազգային անվտանգության ծառայություն
	16.09.2026թ.

	
	N 11/1477

	[bookmark: _GoBack]«ՀՀ կառավարության 2007թ. հոկտեմբերի 4-ի թիվ 1268-Ն որոշման մեջ լրացում կատարելու մասին» ՀՀ կառավարության որոշման նախագծով առաջարկվող պայմանները նախանշված ժամկետում հնարավոր չէ իրագործել՝ հաշվի առնելով ծրագրավորման մեծածավալ աշխատանքների անհրաժեշտությունն ու ժամանակի սղությունը: Որպես այլընտրանք՝ առաջարկվում է նախագծով սահմանել դրույթ՝ 2026թ. հոկտեմբերի 8-30-ը՝ «Կենսաբանական բազմազանության մասին» կոնվենցիայի կողմերի 17-րդ միջազգային համաժողովի ժամանակահատվածում, N 1268-Ն որոշման 2-րդ հավելվածի 1.4-րդ կետի պահանջները ժամանակավորապես չկիրառելու մասին:
«ՀՀ կառավարության 2026թ. մայիսի 14-ի թիվ 647-Ն որոշման մեջ փոփոխություն և լրացում կատարելու մասին» կառավարության որոշման նախագծի վերաբերյալ առաջարկություններ չկան:
	Ընդունվել է
Նախագծով նախատեսվել է ուժը կորցրած ճանաչել N 1268-Ն որոշման N 2 հավելվածով հաստատված կարգի 1.4-րդ կետը:

	3. ՀՀ ֆինանսների նախարարություն
	18.09.2026թ.

	
	N 04/5-2/24735-2026

	Նախագծերի վերաբերյալ առարկություններ չկան:
	Ընդունվել է ի գիտություն

	4. ՀՀ ներքին գործերի նախարարություն
	16.09.2026

	
	N 43/6/285074-26

	1․ «ՀՀ կառավարության 2026թ. մայիսի 14-ի թիվ 647-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագծով (այսուհետ՝ Նախագիծ) նախատեսվում է գործող որոշման 1-ին կետում «հոկտեմբերի 18-30-ը» բառերը փոխարինել «հոկտեմբերի 8-30-ը» բառերով։ Հարկ է նշել, որ Նախագծի 1-ին կետի 1-ին ենթակետով սահմանվող՝ 2026թ. հոկտեմբերի 8-ից 30-ն ընկած ժամանակահատվածը գերազանցում է վերոնշյալ կատեգորիայի քաղաքացիներին տրամադրվող ՀՀ մուտքի վիզայի համար սահմանված Հայաստանի Հանրապետությունում գտնվելու 21-օրյա ժամկետը։
Հաշվի առնելով վերոգրյալը՝ անհրաժեշտ է հստակեցնել 21-օրյա ժամկետը լրանալուց հետո հիշյալ կատեգորիայի քաղաքացիների ՀՀ տարածքում գտնվելու իրավական հիմքերը՝ դիտարկելով կամ 21 օրից ավելի ժամկետով մուտքի վիզայի տրամադրման, կամ ՀՀ տարածքում գտնվող անձանց մուտքի վիզայի գործողության ժամկետի երկարաձգման նպատակահարմարության հարցը։
Միաժամանակ, հարկ է նկատի ունենալ, որ վերը նշված գործընթացների իրականացման համար «Պետական տուրքի մասին» օրենքով նախատեսված են համապատասխան պետական տուրքի վճարման պարտավորություններ։ Անհրաժեշտ է հաշվի առնել նաև, որ օտարերկրյա քաղաքացու կողմից ՀՀ-ում գտնվելու՝ օրենսդրությամբ սահմանված ժամկետի խախտումն առաջացնում է Վարչական իրավախախտումների վերաբերյալ ՀՀ օրենսգրքով նախատեսված վարչական պատասխանատվություն։
2․ «ՀՀ կառավարության 2007թ. հոկտեմբերի 4-ի թիվ 1268-Ն որոշման մեջ լրացում կատարելու մասին» ՀՀ կառավարության որոշման նախագծի վերաբերյալ առաջարկություններ և առարկություններ չկան։
	1. Չի ընդունվել
Նախագծով սահմանված՝ 2026թ. հոկտեմբերի 8-30-ը ժամանակահատվածը վերաբերում է պետական տուրքի արտոնության կիրառման ժամանակահատվածին և չի սահմանում յուրաքանչյուր օտարերկրյա քաղաքացու՝ Հայաստանում գտնվելու ժամկետը։ Յուրաքանչյուր անձի տրամադրվող մուտքի վիզան նախատեսվելու է մինչև 21 օր գտնվելու իրավունքով՝ անկախ արտոնության կիրառման ընդհանուր ժամանակահատվածի տևողությունից։ Ժամանակահատվածի ընդլայնումը պայմանավորված է COP17 համաժողովի շրջանակներում տարբեր ժամկետներում կայանալիք միջոցառումներին տարբեր մասնակիցների ժամանման հնարավորությամբ։










2. Ընդունվել է ի գիտություն

